દરમિયાન નવા પશ્ચિમ ઝોનના આસિસ્ટંટ કમિશનર વિશાલ ખનામાને આ અંગે પૂછતાં તેઓ કહે છે કે તાજેતરમાં હાઇકોર્ટે ફરીથી તંત્રની તરફેણમાં ચુકાદો આપ્યો છે. જેના કારણે આ દબાણ હટાવવાનો માર્ગ મોકળો બન્યો છે. તંત્રે ઓપરેશન ડિમોલિશનની કામગીરી હાથ ધરવા સરખેજ પોલીસ સ્ટેશન પાસે પોલીસ બંદોબસ્તની માગણી પણ કરી દીધી છે. પોલીસ બંદોબસ્ત મળતાંની સાથે ડિમોલિશન શરૂ કરાશે. સરખેજ ચોકડીથી શાંતિપુરા ચોકડી સુધીના દબાણને દૂર કર્યા બાદ ત્યાં વ્યવસ્થિત રીતે સર્વિસ રોડ બનાવવાની કામગીરી હાથ ધરાશે.